1991R1382 — SL — 20.11.2003 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 1382/91

z dne 21. maja 1991

o predložitvi podatkov o iztovoru ribiških proizvodov v državah članicah







SVET EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, zlasti člena 43 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ) ker bi se z obstojem usklajenih statističnih podatkov Skupnosti o skupnem iztovoru ribiških proizvodov povečalo zlasti obvladovanje trga teh proizvodov, kot je predvideno v Uredbi Sveta (EGS) 3796/81 z dne 29. decembra 1981 o skupni ureditvi trga za ribiške proizvode ( 3 ), kakor je bila nazadnje spremenjena z Uredbo (EGS) št. 2886/89 ( 4 ), SPREJEL NASLEDNJO UREDBO:







▼M1

Člen 1

Vsaka država članica vsak koledarski mesec predloži Komisiji podatke o količini in povprečni ceni ribiških proizvodov, ki jih na njenem ozemlju iztovorijo plovila Skupnosti in plovila EFTA, z upoštevanjem Uredbe Sveta (Euratom, EGS) št. 1588/90 z dne 11. junija 1990 o prenosu zaupnih statističnih podatkov Statističnemu uradu Evropskih skupnosti ( 5 )

Za namene te uredbe „iztovarjanje ribiških proizvodov“ pomeni:

— proizvode, ki jih raztovori ribiško plovilo ali drug del ribiške flote,

— proizvode, ki jih raztovori plovilo države članice v pristaniščih zunaj Skupnosti in za katere velja dokument T2M, priložen Uredbi Komisije (EGS) št. 137/79 ( 6 ) in

— proizvode, ki se z ribiških plovil Skupnosti in drugih delov ribiške flote Skupnosti pretovorijo na plovila tretjih držav na ozemlju te države članice.

Države članice zagotovijo, da se predložijo podatki o vseh iztovarjanjih ribiških proizvodov iz Priloge I v zadevnem koledarskem mesecu, razen če so v skladu s členom 5(4) odobrena odstopanja. Vendar se lahko za oceno do 10 % iztovorjenih ribiških proizvodov glede na težo v zadevnem mesecu uporabijo tehnike vzorčenja. Te tehnike vzorčenja se sporočijo po določbah členov 5(1) in 5(2).

▼B

Člen 2

Podatki iz člena 1 se predložijo Komisiji v šestih mesecih od konca zajetega meseca.

Člen 3

1. Ribiški proizvodi, za katere se po členu 1 zahteva predložitev podatkov, so našteti v Prilogi I. Vendar pa lahko države članice predložijo podatke za dodatne individualno opredeljene ribiške proizvode.

V državah članicah pri predložitvi podatkov za manj pomembne proizvode le-teh ni potrebno opredeliti individualno, temveč so lahko vključeni v zbirni postavki pod pogojem, da tisti mesec masa tako evidentiranih proizvodov ne presega 10 % preračunano na maso skupnega iztovora v državi članici.

2. Opredelitve, ki se uporabijo za enote mase in povprečno ceno, namembni kraj in predstavitev proizvodov, so podane v Prilogi II.

3. Seznam proizvodov v Prilogi I in opredelitve v Prilogi II se lahko spremenijo skladno s postopkom, predpisanim v členu 6.

▼M1

Člen 4

1. Države članice izpolnjujejo obveznosti do Komisije na podlagi členov 1 in 2 s predložitvijo podatkov na magnetnih nosilcih podatkov, katerih format je naveden v Prilogi IV.

2. Kadar imajo države članice težave s predložitvijo podatkov na magnetnih nosilcih podatkov, se podatki predložijo Komisiji v obliki, navedeni v Prilogi III.

▼B

Člen 5

1. V 12 mesecih od začetka veljavnosti te uredbe države članice predložijo Komisiji poročilo z opisom o tem, kako so izvedeni podatki o iztovoru in opišejo reprezentativnost ter zanesljivost teh podatkov. V sodelovanju z državami članicami pripravi Komisija povzetek teh poročil.

2. Države članice obvestijo Komisijo o vseh spremembah informacij iz odstavka 1 v treh mesecih od njihove uvedbe.

3. V primeru, da metodološka poročila iz odstavka 1 izkažejo, da države članice ne morejo takoj izpolniti zahtev te uredbe in da so potrebne spremembe v postopkih raziskave ter metodologiji, lahko Komisija v sodelovanju z zadevno državo članico določi prehodno obdobje do največ treh let od datuma začetka veljavnosti te uredbe. V tem času je treba uresničiti program te uredbe; v prehodnem obdobju se lahko za največ tri leta dogovori za začasna odstopanja, na podlagi katerih je država članica oproščena izpolnjevanja določb iz te uredbe. Komisija obvesti države članice o odstopanjih, pri čemer uporabi postopek, predpisan v členu 7.

4. V primerih, kjer bi vključitev določenega sektorja ribištva države članice povzročila težave nacionalnim organom, nesorazmerne s pomembnostjo tega področja, se lahko odobri odstopanje, skladno s postopkom, predpisanim v členu 6, pri čemer lahko država članica iz predložitve nacionalnih podatkov izključi podatke za to področje.

5. Odstopanja, ki se odobrijo skladno z odstavkom 4, veljajo za največ tri leta, to obdobje pa se lahko podaljša za nadaljnja tri leta. Pri predložitvi zahteve za podaljšanje posredujejo države članice Komisiji rezultate vzorčne raziskave, pri čemer pokažejo na težave, s katerimi so se srečale pri uporabi uredbe za skupni iztovor tiste države članice. Zahteve so potem predmet postopka, določenega v členu 6.

6. Na podlagi utemeljene zahteve, ki jo država članica naslovi na Komisijo v 12 mesecih od začetka veljavnosti te uredbe, so lahko podatki o iztovoru v majhnih pristaniščih izključeni iz nacionalne predložitve podatkov pod pogoji, navedenimi v nadaljevanju.

Izločitev se odobri, če bi predložitev zahtevanih podatkov za nacionalne organe povzročila težave, nesorazmerne s pomembnostjo celotnega iztovora, in če se ustrezni iztovorjeni proizvodi tržijo samo lokalno. Zadevni seznam vseh pristanišč se pripravi za vsako ustrezno državo članico, skladno s postopkom, predpisanim v členu 6.

Od začetka veljavnosti te uredbe bodo zadevne države članice vsaka tri leta predložile Komisiji poročilo, z vsemi pomembnimi informacijami, da bi dovolile Stalnemu odboru za kmetijsko statistiko, ustanovljenem z Odločbo (EGS) 72/279 ( 7 ), da preuči in, če je potrebno, skladno s postopkom, predpisanim v členu 6, ponovno pregleda merila in sezname, omenjene v drugem pododstavku,.

7. Pristojna delovna skupina Odbora za kmetijsko statistiko enkrat letno preuči metodološka poročila, prehodne dogovore, razpoložljivost podatkov, zanesljivost podatkov ter druge pomembne zadeve v zvezi z uporabo te uredbe.

▼M2

Člen 6

1. Komisiji pomaga Stalni odbor za kmetijsko statistiko, v nadaljnjem besedilu „odbor“.

2. Pri sklicevanju na ta člen se uporabljata člena 5 in 7 Sklepa 1999/468/ES ( 8 ), ob upoštevanju določb člena 8 Sklepa.

Obdobje, določeno v členu 5(6) Sklepa 1999/468/ES, znaša tri mesece.

3. Odbor sprejme svoj poslovnik.

▼B

Člen 7

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1992.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA I

SEZNAM RIBIŠKIH PROIZVODOV, ZA KATERE SE MORAJO PREDLOŽITI PODATKI







Koda Vrsta Trgovsko ime CDZ Trske (Gadus morhua, Boreogadus saida, Gadus ogac) Sveže cele Sveže brez drobovja Zamrznjene nepredelane v fileje Zamrznjeni fileji Nasoljene HAD Vahnja (Melanogrammus aeglefinus) Sveža cela Sveža brez drobovja Zamrznjena nepredelana v fileje Zamrznjeni fileji POK Saj (Pollachius virens) Svež cel Svež brez drobovja Zamrznjen nepredelan v fileje Zamrznjeni fileji HKE Osliči (Merluccius spp.): Sveži celi Sveži brez drobovja Zamrznjeni celi Zamrznjeni, brez glave in brez drobovja Zamrznjeni fileji Zamrznjeni, drugo WHG Mol (Merlangius merlangus) Svež cel Svež brez drobovja Zamrznjen nepredelan v fileje Zamrznjeni fileji LNZ Lengi (Molva spp.) Svež celi Svež brez drobovja Zamrznjen nepredelan v fileje Zamrznjeni fileji POL Polak (Pollachius pollachius) Svež cel Svež brez drobovja Zamrznjen nepredelan v fileje Zamrznjeni fileji BIB Francoski molič (Trisopterus luscus) Svež NOP Norveški molič (Trisopterus esmarkii) Svež WHB Sinji mol (Micromesistius poutassou) Svež PLE Morska plošča (Pleuronectes platessa) Sveža cela Sveža brez drobovja Zamrznjena nepredelana v fileje Zamrznjeni fileji SOL Morski list (Solea vulgaris) Svež cel Svež brez drobovja Zamrznjen nepredelan v fileje Zamrznjeni fileji MEG Krilati rombi (Lepidorhombus spp.) Sveži Zamrznjeni nepredelani v fileje DAB Limanda (Limanda Limanda) Svež Zamrznjena LEM Rdeči jezik (Microstomus kitt) Svež Zamrznjen RED Rdeči okuni (Sebastes spp.) Sveži Zamrznjeni nepredelani v fileje Zamrznjeni fileji MNZ Morske spake (Lophius spp.) Sveže cele Sveži repi Zamrznjeni repi BOZ Bukve (Boops spp.) Sveže Zamrznjene PIC Girice (Spicara (= Maena) spp.) Sveže Zamrznjene CGZ Ugorji (Conger spp.) Sveži Zamrznjeni GUX Krulci (Triglidae) Sveži Zamrznjeni MUL Ciplji (Mugilidae) Sveži Zamrznjeni HER Atlantski sled (Clupea harengus) Svež Zamrznjen nepredelan v fileje Zamrznjeni fileji PIL Sardela (Sardina pilchardus) Sveža Zamrznjena ANE Sardon (Engraulis encrasicolus) Svež Zamrznjen SPR Papalina (Sprattus sprattus) Sveža ALB Beli tun (Thunnus alalunga) Svež Zamrznjen YFT Rumenoplavuti tun (Thunnus albacares) Svež Zamrznjen SKJ Črtasti tun (Katsuwonus pelamis) Svež Zamrznjen BET Velikooki tun (Thunnus obesus) Svež Zamrznjen BFT Tun (Thunnus thynnus) Svež Zamrznjen SWO Mečarica (Xiphias gladius) Sveža Zamrznjena TUN Drugi tuni (Thunnini) Sveži Zamrznjeni MAC Skuša (Scomber scombrus) Sveža Zamrznjena MAZ Druge skuše (Scomber japonicus) Sveže Zamrznjene JAX Šuri (Trachurus spp.) Sveži Zamrznjeni SRX Raže (Rajiformes) Sveže Zamrznjene DGZ Morski psi (Squalus acanthias, Scyliorhinus spp.) Sveži Zamrznjeni NEP Škamp (Nephrops norvegicus) Sveži celi Sveži zadki Zamrznjeni zadki CNZ Kozice (Crangon spp.) Sveže Zamrznjene PDZ Kozice (Pandalidae) Sveže Zamrznjene CRE Velika rakovica (Cancer pagurus) Sveža Zamrznjena CRS Plavajoče rakovice (Portunus spp.) Sveže LBE Jastog (Homarus gammarus) Svež Zamrznjeni zadki SCE Grebenasta pokrovača (Pecten maximus) Sveža SQC Lignji (Loligo spp.) Sveži Zamrznjeni, neočiščeni Zamrznjeni, očiščeni SQX Puščičasti in kratkoplavuti lignji (Todarodes saggittatus Illex spp.) Sveži Zamrznjeni, neočiščeni Zamrznjeni, očiščeni OMZ Lignji (drugi) (Omnastrephidae) Sveži Zamrznjeni, neočiščeni Zamrznjeni, očiščeni OCZ Hobotnice (Octopus spp.) Sveže Zamrznjene CTL Sipe in sipice (Sepia officinalis, Rossia macrosoma, Sepiola rondeleti) Sveže Zamrznjene FIN Druge ribe kostnice Sveže Zamrznjene CRU Drugi raki Sveži Zamrznjeni MOL Drugi mehkužci Sveži Zamrznjeni









PRILOGA II

OPREDELITVE, KI SE UPORABIJO PRI PREDLOŽITVI PODATKOV O IZTOVARJANJU RIBIŠKIH PROIZVODOV

Enote

Masa: Zapisana masa je masa proizvoda ob iztovarjanju.

Teža se zapiše v tonah z enim decimalnim mestom.

Povprečna cena: Povprečna cena se sporoči v domači valuti na tono. Za proizvode, ki se ne prodajo takoj, se povprečna cena predvidi z ustrezno metodo.

Namen

Prehrana ljudi: Vključeni so vsi proizvodi, ki se prodajo pri prvi prodaji za prehrano ljudi ali ki se iztovorijo po pogodbi ali drugem sporazumu za prehrano ljudi. Izvzete so količine, namenjene prehrani ljudi, ki pa se ob prvi prodaji zaradi tržnih pogojev, higienskih predpisov ali podobnih vzrokov umaknejo s trga za prehrano ljudi.

Industrijska uporaba: Vključeni so vsi proizvodi, iztovorjeni posebej za predelavo v moko ali olje ali za prehrano živali, in količine, ki se ob prvi prodaji ne prodajo za prehrano ljudi, čeprav so bile sprva namenjene temu.

Predstavitev

Fileji so kosi mesa, ki se odrežejo s trupa ribe vzporedno s hrbtenico in so z desne ali leve polovice ribe, glava, drobovje, plavuti (hrbtna, podrepna, repna, trebušni, prsni) in kosti (vretenca ali hrbtenica, trebušne ali rebrne, skržni loki itd.) pa morajo biti odstranjeni in polovici ne smeta biti povezani, na primer na trebušni ali hrbtni strani.

Cela riba se nanaša na ribo z drobovjem.

Očiščeni se nanaša na lignje, pri katerih se lovke, glava in notranji organi odstranijo iz telesa.

Zamrznjene ribe so ribe, ki so bile zamrznjene tako, da se ohranijo njihove značilnosti, in sicer z zmanjšanjem povprečne temperature na - 18 °C ali nižje, in se shranjujejo pri temperaturi - 18 °C ali nižji.

Sveže ribe so ribe, ki niso konzervirane, nasoljene, zamrznjene ali kakorkoli drugače predelane, razen ohlajene. Večinoma so bodisi cele ali brez drobovja.

Nasoljene ribe so ribe pogosto brez drobovja in brez glave v soli ali slanici.

Izvor in obseg

Država članica predloži podatke za vse proizvode, ki jih v njenih pristaniščih iztovorijo ribiška plovila Skupnosti in plovila EFTA. Država članica po določilih te uredbe ne poroča o iztovorih svojih plovil v pristaniščih, ki niso domača pristanišča.

Predložijo se podatki o proizvodih, ki se raztovorijo na ozemlju države članice in za katere velja Dokument T2M iz Uredbe Komisije (EGS) št. 137/79. Predložijo se tudi podatki o proizvodih, ki se pretovorijo na plovila tretjih držav z ribiških plovil Skupnosti in plovila EFTA ter drugih delov ribiške flote Skupnosti in plovila EFTA in ki se raztovorijo na ozemlju te države članice.

Plovila Skupnosti so plovila, ki plujejo pod zastavo države članice Skupnosti ali so registrirana v državi članici Skupnosti.

Plovila EFTA so plovila, ki plujejo pod zastavo države članice EFTA ali so registrirana v državi članici EFTA.

Plovila tretje države so plovila, ki plujejo pod zastavo države, ki ni članica Skupnosti ali EFTA, ali so registrirana v takšni državi.









PRILOGA III

OBLIKA PREDLOŽITVE PODATKOV V SKLADU S ČLENOM 1

STATISTIKA IZTOVARJANJA

▼M1









PRILOGA IV

FORMAT ZA PREDLOŽITEV PODATKOV NA MAGNETNIH NOSILCIH PODATKOV

1. Magnetni nosilci podatkov

Računalniški trakovi: Devetsledni z gostoto zapisa 1 600 ali 6 250 BPI in kodiranjem EDCDIC ali ASCII, po možnosti označeni. Če so označeni, mora oznaka vsebovati krmilno kodo EOF.

Diskete: v obliki MS-DOS formatirane 3,5-palčne 720-kilobajtne ali 1,4-megabajtne diskete ali 5,25-palčne 360-kilobajtne ali 1,2-megabajtne diskete.

2. Oblika kodiranja







Število znakov Sestavina Opombe 1 do 4 Država 3-črkovna koda ISO (npr. FRA = Francija) 5 do 6 Leto Primer: 94 = 1994 7 do 8 Mesec Primer: 01 = januar 9 do 11 Vrsta 3-črkovna koda (npr. CDZ = trske) 12 do 13 Predstavitev Glej seznam kod spodaj 14 Namen Glej seznam kod spodaj 15 do 25 Količina V tonah z enim decimalnim mestom 26 do 36 Povprečna cena V domači valuti/tono 37 Koda izvora Glej opombo spodaj

Opomba:

(a) Vsa številčna polja morajo biti s presledki poravnana z desnim robom. Vsa črkovno-številčna polja morajo biti s presledki poravnana z levim robom.

(b) Zapisana teža je iztovorjena teža.

(c) Količine pod 50 kg se zapišejo kot „00“.

3. Seznam kod







(a) Kode predstavitve Sveže 10 Sveže cele 11 Sveže brez drobovja 12 Sveži repi/zadki 13 Sveže, brez drobovja in brez glave 16 Sveže, drugo 19 Zamrznjene 20 Zamrznjene cele 21 Zamrznjene brez drobovja 22 Zamrznjeni repi/zadki 23 Zamrznjene nepredelane v fileje 25 Zamrznjene, brez drobovja in brez glave 26 Zamrznjene očiščene 27 Zamrznjene, neočiščene 28 Zamrznjene, drugo 29 Nasoljene 30 Dimljene 40 Kuhane 50 Kuhane, zamrznjene in pakirane 60 (b) Koda namena Prehrana ljudi 1 Industrijska uporaba 2 Uporaba neznana 9 (c) Koda izvora Plovila EGS 1 Plovila EFTA 2 Plovila tretjih držav 3